เมือง Padubice ที่อยู่ทางทิศตะวันออกประมาณ 96 กิโลเมตรจากเมืองปราก เมืองนี้ออกจะสงบๆ แต่ก็ไม่เล็กจนเกินไปนัก เป็นเมืองอุตสาหกรรม ร้านอาหารก็จะเป็นร้านอาหารที่เล็กๆไม่ใหญ่ไม่หรูหรานัก หากเลิกประชุมแล้วไม่อยากไปเดินหาอะไรทานข้างนอก ร้านนี้ก็เป็นหนึ่งในทางเลือกที่ดีเลยครับ ร้านนี้เป็นห้องอาหารของ โรงแรม Zlata Stika อยู่ด้านหน้าของโรงแรมเลย ออกจะดูเงียบๆ มีพนักงานคนเดียวที่เคาท์เตอร์ อาหารมีรายการให้เลือกไม่เยอะนัก แต่ที่สำคัญคือชื่อเป็นภาษาเชค เสียด้วย แต่ข้อดีของการทานในโรงแรมคือ พนักงานพูดภาษาอังกฤษได้ ร้านอื่นข้างนอกโรงแรมก็ต้องพึ่งพี่กู๋ช่วยแปลให้ อาหารราคาไม่แพงเลย จานละ 120-140 โคลูนาเชค ( 1 โคลูนาเชค ประมาณ 1.5 บาท ) ส่วนใหญ่จะเป็น หมู ไก่ กับพวกเส้นต่างๆ และมักจะมีแกล้มคู่กับ มันบด มันทอด  อาหารรสชาติรวมๆ พอใช้ได้ จืดๆ มีเค็มหน่อยๆ อร่อยแปลกไปอีกแบบ ห้องอาหารนี้เป็นที่ทานอาหารเช้าของโรงแรมด้วย อาหารเช้าก็มีให้เลือกไม่มากนักไม่อลังค์การเหมือนร้านในเมืองหลวงแต่ก็พอทานได้ ส่วนเครื่องดื่มก็ไม่ค่อยมีให้เลือกมากนัก แต่ขอแนะนำให้ดื่มเบียร์เลยครับ เพราะราคาถูกกว่าน้ำจริงๆ เบียร์ที่ร้านนี้ เขาจะเอาเบียร์สดจากร้านข้างๆที่เป็นผับของโรงแรมมาเสริฟให้ ราคาแก้วละประมาณ 60 บาทไทย เป็น Budweiser แต่คนเชค เขามักจะบอกว่าเขาเป็นต้นตำรับของยี่ห้อนี้นะครับ รสชาติก็อร่อยกว่าของอเมริกาจริงๆ 